Document ID: /roh_data/filtered/fineweb-2-filterrobots_roh.jsonl.gz/52578

Tranter auter ha la direcziun da la partida fin uss discutà cun exponents da la partida ed experts da politica externs. Il mument sajan trais variantas pussaivlas per il futur da la partida sin maisa, communitgescha la PBD.
- Varianta 1: restar independenta e far ina nova entschatta
- Varianta 2: far ina colliaziun cun in’autra partida ma vinavant restar independenta
- Varianta 3: fusiunar cun in’autra partida
Era da schliar la partida è stà en discussiun, dentant na vegnia quella varianta betg en dumonda.
La radunanza da commembers ch'era prevesida per l'entschatta da favrer sposta la partida, perquai ch'il temp na saja uss anc betg madir per prender decisiuns.
Ord l'archiv:
Il Telesguard ha dumandà gia in di suenter las elecziuns nauschas ord vista da la PBD il politolog Michael Hermann da l'Institut da perscrutaziun Sotomo tge ch'el dat per schanzas a la PBD:
RTR novitads 08:00